Malaysias herrelandslag i fotball

Malaysias herrelandslag i fotball (malayisk: Pasukan bola sepak kebangsaan Malaysia) er det nasjonale fotballandslaget til Malaysia, som ligger i Sørøst-Asia delt i to deler av Sørkinahavet. Landslaget administreres av det nasjonale forbundet Malaysias fotballforbund (FAM), som ble opprettet i 1933 og som ble en del av FIFA og AFC i 1954. Laget har aldri kvalifisert seg til et verdensmesterskap, men har ved flere anledninger deltatt i Asiamesterskapet.

Nåværende trener for Malaysia siden juni 2014 er den tidligere landslagsspilleren Dollah Salleh.Goal.com – Dollah Salleh appointed the new head coach of Harimau Malaya (Av Nik Afiq. Publisert 30. juni 2014, besøkt 9. mars 2015)

 Historie 
Malaysia spilte sin første landskamp den 13. april 1953 hjemme mot  (2–3).RSSSF.com – Malaysia International Matches 1953–2001 (Av Neil Morrison. Sist oppdatert 3. april 2009, besøkt 9. mars 2015) Lagets største triumfer kom i 1962, da Malaysia endte på bronseplass under Asialekene.RSSSF.com – Asian Games 1962 (Indonesia) (Av Neil Morrison. Sist oppdatert 6. november 2009, besøkt 9. mars 2015) Denne bragden ble kopiert under Asialekene i 1974, da laget vant bronsefinalen med 2–1 over .RSSSF.com – Asian Games 1974 (Iran) (Av Neil Morrison. Sist oppdatert 20. januar 2012, besøkt 9. mars 2015) Malaysia deltok for første gang i VM-kvalifisering i 1973, hvor laget spilte flere kamper i kvalifiseringen til gruppespillet, men ble slått ut av  i en avgjørende kamp, og gikk derfor ikke videre.FIFA.com – FIFA.com – 1974 FIFA World Cup Germany Preliminaries - Asia  (Besøkt 9. mars 2015)

Malaysia deltok for første gang i Asiamesterskapet i 1976, hvor laget endte på en femteplass. I det påfølgende mesterskapet i 1980 endte laget på en sjetteplass. Til tross for at Malaysia ikke har kvalifisert seg til et sluttspill i verdensmesterskapet har de likevel fått gode resultater blant annet i Asiamesterskapet, men i nyere tid er de et av Asias svakere lag i henhold til FIFAs verdensranking. (154/208 per 12. februar 2015).FIFA.com – FIFA World Ranking  (Besøkt 9. mars 2015)

 Verdensmesterskapet i fotball 
 1930 til 1970 – Deltok ikke i kvalifisering
 1974 til 2014 – Utslått i kvalifisering

 Asiamesterskapet i fotball 
 1956 til 1972 – Utslått i kvalifisering
 1976 til 1980 – Gruppespill
 1984 til 2004 – Utslått i kvalifisering
 2007 – Gruppespill
 2011 til 2015 – Utslått i kvalifisering

 Referanser 

 Eksterne lenker 
 Malaysias profil hos FIFA.com 

Kategori:Herrelandslag i fotball
Kategori:Fotball i Malaysia